Stålkonstruktionen på marken ved Vrå vidner om noget stort. Det 12 fodboldbaner store anlæg skal behandle 300.000 ton biomasse, og den grønne energi, man producerer, kan forsyne 5000-7000 husstande om året. Anlægget får frisk gylle fra omkring 40 lokale besætninger - primært fra kvæg og svin. Herefter afgasser man gyllen og udvinder biogassen. Fem år har det taget at nå til i dag, men allerede fra februar næste år vil anlægget udvinde gas, og til sommer skal GrønGas Vrå levere biogas til det danske naturgasnet. Biogasanlægget opføres af energiselskabet E.ON Danmark og GrønGas Partner.

Opsummering:
Om bare få måneder åbner Nordjyllands største biogasanlæg ved Vrå - og i dag var der rejsegilde.